Bob Bryan. Robert Charlz Bryan (1978-yil 29-aprelda tugʻilgan) — amerikalik sobiq1-raqamli tennischisi. U yigirma uchta „Katta dubulgʻa“ chempionligini qoʻlga kiritgan: erkaklar oʻrtasidagi juftlik bahslarida 16 ta va aralash juftlik bahslarida 7 ta. Egizak akasi Mayk bilan u bir necha yil davomida dunyoning 1-raqamli juftlik oʻyinchilari boʻlishgan. Birinchi marta 2003-yil sentyabr oyida yuqori reytingga erishigan. Aka-uka 2000-2009-yillar davomida ATP oʻn yillikning eng kuchli jamoasi deb topildi. Bob va Mayk Brayan 2020-yil avgust oyida nafaqaga chiqishdi. Oxirgi ikkita turnirda aka-uka Brayanlar Delray-Bichda oʻz unvonlarini muvaffaqiyatli himoya qilishdi va Gonoluludagi AQSh Devis kubogi uchun bahsda chempionlikni qoʻlga kiritishdi. Tennisdagi faoliyati. Erta faoliyati. 1998-yilda qumli kortda raqiblarini yutib, Kalamazoo finaliga chiqqanidan soʻng, mamlakatda birinchi oʻrinni egallagan yakkalik oʻyinchisiga aylandi. Aka-uka 1995 va 1996-yillarda Kalamazoo juftlik chempioni boʻlishdi va 1996-yilda Amerika ochiq chempionati juftlik chempionligini ham qoʻlga kiritishdi. Bob oʻzining egizak akasi Mayk bilan (u ikki daqiqaga katta) 116 ta juftlik unvonini, jumladan, oʻn oltita „Katta dubulgʻa“ chempionligini qoʻlga kiritgan. 2005-yilda aka-uka Brayanlar „Katta dubulgʻa“ turkumidagi barcha toʻrtta turnirning final bosqichiga chiqishdi. 2006-yilda aka-uka Brayanlar Wimbledon chempionati va Avstraliya Ochiq chempionatida gʻolib chiqishdi. Shu bilan ular Katta dubulgʻadagi faoliyatini yakunladilar. 2012-yilgi Amerika ochiq chempionati turnirida gʻalaba qozonishdi. Ular 2013-yilning birinchi uchta asosiy musobaqasida gʻalaba qozonishdi va shu tariqa bir vaqtning oʻzida barcha toʻrtta unvonga ega boʻlishdi. 2013-yilgi Amerika ochiq chempionati musobaqasining yarim finalida mag‘lub bo‘lganligi sababli, ular „Katta dubulg‘a“ kalendar yilini yakunlay olmadilar. Egizaklar oʻn marta yil yakunlari boʻyicha birinchi oʻrinni egallagan: 2003, 2005, 2006, 2007 va keyin har yili 2009-yildan 2014-yilgacha. Tennisdan tashqari faoliyati. Bryanlar „"8 oddiy qoida“" filmida rol oʻynagan va 2010-yil yanvar/fevral oylarida "Making Music jurnalining" muqovasida boʻlishgan. Ularning otasi Ueyn Brayan oʻgʻillari haqida "Farzandingizni chempion qilib tarbiyalash formulasi" kitobini yozgan.